cyanic-selkie/wikianc huggingface dataset:
Pous Agapetus I
Nota
Saamgestel en vertaal uit die Nederlandse, Engelse, Duitse en Franse wikipedia.
Giorgio Armani
Armani is in die Noord-Italiaanse dorpie Piacenza in Emilia-Romagna gebore. Hy studeer aanvanklik medisyne, maar verruil dit later vir fotografie. Hy begin sy maatskappy, Armani, in 1974. In 2001 is hy, met 'n jaarlikse omset van $1,691 triljoen, as die suksesvolste ontwerper wat Italië opgelewer het beskryf.
In 2016 onderneem hy om nie meer pelse van diere in sy modereekse te gebruik nie, maar om na sintetiese alternatiewe oor te skakel.
Bleeksingvalk
Die Bleeksingvalk (Melierax canorus) is 'n algemene standvoël wat voorkom aan die weste van Suid-Afrika, Namibië en Botswana. Die voël is 48 – 62 cm groot, weeg 620 - 1 400 g met 'n vlerkspan van 1.1 meter. Die voël is 'n veelsydige jagter. In Engels staan die voël bekend as Pale chanting goshawk.
Lisa Lucas
Lisa Lucas is 'n Amerikaanse aktrise. Sy is bekend vir haar rolle in die rolprente An Unmarried Woman (1978) en Heart and Souls (1993).
Lae-energie elektrondiffraksie
LEED of Lae-energie elektrondiffraksie (Engels: low-energy electron diffraction), is 'n fisiese metode om die wyse van absorpsie van gasatome op 'n oppervlak te bestudeer. Dit berus op die konsep van interferensie van elektrongolwe. Die interferensie sorg vir 'n duidelike rooster op 'n monitor.
Consumer Electronics Show
Die Consumer Electronics Show (CES) (Afrikaans: skou vir verbruiker-elektronika) is 'n internasionale handelskou vir inligtingstegnologie en elektroniese verbruikersware wat jaarliks in Januarie oor vier dae in Las Vegas se Convention Center gehou word. Die tentoonstelling is net toeganklik vir vakbesoekers en joernaliste en staan nie oop vir die breë publiek nie. Die handelskou word deur die Consumer Electronics Association (CEA) gereël, 'n Amerikaanse handelsorganisasie vir elektroniese verbruikersware.
Geskiedenis
Tussen 1978 en 1994 is die CES halfjaarliks gehou - in Januarie was Las Vegas die gasheerstad vir die Winter Consumer Electronics Show (WCES), terwyl die Summer Consumer Electronics Show (SCES) in Junie in Chicago aangebied is.
As You Like It
Die toneelstuk is in die Stationer's Company (Papierwinkelvennootskap) se register bygevoeg op 4 Augustus, 1600, maar was nie in gedrukte vorm beskikbaar tot die uitgawe van die Eerste folio in 1623 nie.
Hoogekraalpas
Die pas lê wes van Karatara by die koördinate 33°  55′  suid en 22°  46′  oos. Alhoewel dit slegs 3 km lank is, is die hoogteverskil in die pas tussen die 113 m en 225 m bo seespieël. Onder in die pas gaan die pad oor die Hoogekraalrivier wat sy water bring na die Ruigtevlei en Swartvlei.
BMW 5-reeks
Die BMW 5-reeks is 'n direkteursmotor wat sedert 1972 deur BMW vervaardig word. Dit is die opvolger van die New Class Sedans en is tans in sy sewende generasie.
The Robber Bride
The Robber Bride is 'n roman deur die Kanadese skrywer Margaret Atwood wat die eerste keer in 1993 gepubliseer is. Die roman se intrige speel af in Toronto, Ontario, en het te doen met drie vroulike karakters wat maandeliks in 'n restaurant ontmoet vir 'n gedeelde maaltyd. Atwood het die kortverhaal "I Dream of Zenia With the Bright Red Teeth" in 2014 gepubliseer, in haar kortverhaalversameling Stone Mattress, as 'n kort opvolging van hierdie roman.
'n Rolprentverwerking van The Robber Bride het in 2007 op Amerikaanse televisiekanale verksyn, met Mary-Louise Parker in die rolverdeling.
Abyssocladia bruuni
Die spons kom uit die genus Abyssocladia en behoort tot die familie Cladorhizidae. Abyssocladia bruuni is die eerste keer in 1964 wetenskaplik beskryf deur Lévi.
Karatarapas
Die Karatarapas is op die ou hoofroete ('n grondpad) tussen George en Knysna deur die voetheuwles van die Outeniekwaberge.
Hierdie pas is net oos van Karatara in die rigting van Barrington by 33° 55′  suid en 22°  50″  oos. Dit is slegs 2,6 km lank en gee 'n hoogteverskil tussen 164 m en 238 m bo seespieël. Onder in die kloof gaan die pad oor die Karatararivier wat uitmond in die Ruigtevlei en Swartvlei.
Villarrobledo
Villarrobledo is 'n Spaanse stad en munisipaliteit in die provinsie Albacete, wat deel uitmaak van die outonome gewes Kastilië- La Mancha.
Bekende feeste in Villarrobledo is die plaaslike karnaval, die Viña-fees met rockmusiekkonserte en die Heilige Week.
Ida Bosman
Loopbaan en getroude lewe
Uit Ida en Jan Bosman se huwelik is twee dogters en twee seuns gebore. Ten tyde van die eeufees (1959) was die oudste dogter, Idelette, verloof aan ’n teologiese student, die latere dr. Abie Helberg.
Dionisia
Stedelike Dionisia
Op die laaste dag van die fees het die beoordelaars die wenner van die tragedie en die komedie gekies. Die wenners het elk ’n klimopkrans ontvang.
Lorna Luft
Lorna Luft (gebore 21 November 1952) is 'n Amerikaanse aktrise en skryfster. Sy is bekend vir haar rolle in die rolprente Grease 2 (1982), Where the Boys Are (1984), en 54 (1998).
Grootouerdag
Gebed van ’n bejaarde
As ek oud word O Heer, maak my minsaam en lief
As ek treurig en alleen voel, wil U tog by my bly.
Roland Barthes
Lewe
Barthes het as 'n student baie potensiaal getoon en het die tydperk tussen 1935 en 1939 by die Sorbonne gespandeer en 'n lisensie in klassieke letterkunde verwerf. Hy was dikwels gedurende hierdie tydperk ongesteld: hy het gely aan tuberkulose, wat dikwels in die isolasie van 'n sanatorium behandel is. Hierdie herhalende inbrake op sy gesondheid het sy akademiese loopbaan ontwrig; sy studies was geaffekteer en hy was nie in staat om sekere kwalifiserende eksamens af te lê nie. Die siekte het hom egter ook uit die Tweede Wêreldoorlog gehou en hy moes dus op soek na werksgeleenthede as 'n onderwyser rondreis aangesien hy nie gekwalifiseerd was vir posisies by die vernaamste Franse universiteite nie. Barthes het egter later in sy lewe beweer dat hy dié universiteite met opset vermy het.
Grootouerdag
Gebed van ’n bejaarde
As die jare verbygaan so een vir een
Rekenaarprogram
Rekenaartale
Die sentraleverwerkingseenheid (SVE) van 'n rekenaar kan slegs instruksies uitvoer wat die spesifieke SVE verstaan. Dit behels tipies 'n nommer wat 'n instruksie voorstel. So indien die verwerker, hipoteties gesproke, die nommer 132 teëkom dan weet die rekenaar hy moet 'n kort klankie uit die rekenaar se luidspreker laat. Dit is nie verskriklik gebruikersvriendelik om op so 'n manier met 'n rekenaar te kommunikeer nie. Dit is ook moeilik.
Hierdie beslommernis het aanleiding gegee tot die volgende generasie van interaksie tussen die mens en die rekenaar. Dus die tweede generasie tale. Hierdie taal word saamsteltaal genoem. In pleks daarvan om nou die nommers te onthou kon die programeerder nou werk met kort simbole. 'n Voorbeeld is iets soos JMP wat die nommer voorstel wat die verwerker die instruksie gee om na 'n ander punt in die program te spring (jump soos dit in Engels sal wees). Hoewel mens nou nie verder die nommer hoef te onthou nie, is dit moeilik om in so 'n program die struktuur te volg.
Donkersingvalk
Die donkersingvalk (Melierax metabates) is 'n skaars tot gelokaliseerde algemene standvoël wat in die noorde van Suid-Afrika en Botswana, Zimbabwe en Mosambiek voorkom. Die voël word 43 – 50 cm groot, weeg 480 - 880 g met 'n vlerkspan van 1 meter. Die voël vang gewoonlik lewendige prooi. In Engels staan die voël bekend as Dark chanting goshawk.
Pizza
Vroeë voorlopers
Die verskillende volke van Italië het al duisende jare gelede 'n aantal voorlopers van die huidige pizza in hulle kookkuns geken. Die jagters en versamelaars van die Steentydperk het wilde graansoorte soos emmer en eenkoorn, maar ook gars vir hulle vroeë soort pizza gebruik. Die graan is eers geweek of gekook, tot pap gestamp en uiteindelik op hete stene geplaas en oor 'n oop vuur gebak.
Dit is hoogs waarskynlik dat die antieke Romeinse kookkuns die Etruskiese en Griekse metodes en tegnieke verder ontwikkel en reeds 'n vroeë voorloper van die huidige pizza geken het, wat moontlik nou verwant is met die huidige focacciabrood van Ligurië. Die Romeine het net soos die Etruskers gebruik gemaak van die oop vuur se hoë hitte en hulle platbrode volgens die Griekse manier voor die bakproses gekruie. Die Romeinse placenta was 'n plaaslike variant van die Griekse plakuntos, wat met kaas belê en oor 'n houtvuur gebak is. 'n Ander Romeinse platbrood, laganum, was dun soos wafels en is op dieselfde manier gebak.
Nat mark
Ekonomiese rol
Akademiese geskrifte oor voedselverspreiding en die Singapoerse omgewingsagentskap het laer pryse, varser produkte, kibbeling oor pryse en sosiale interaksie genoem as belangrike redes vir die blywendheid van nat markte. ’n Ander rede is die tradisie dat varsgeslagte diere verkies word bo bevrore vleis en vis.
Phantompas
Thomas Bain het die pas aanvanklik in 1862 gebou en in 1882 herbou. Verdere konstruksiewerk dateer uit 1889.
Nat mark
Covid-19
In Maart en April 2020 is berig wildediermarkte in ander lande van Asië, Afrika en ander wêrelddele is net so blootgestel aan gesondheidsrisiko's. In April 2020 het die Wêreldgesondheidsorganisasie aangekondig dit is besig om standaarde vir voedselveiligheid en higiëne op te stel waaraan nat markte moet voldoen voordat hulle weer hulle deure mag open.
King Lear
King Lear ("Koning Lear") word oor die algemeen beskou as een van William Shakespeare se beste tragedies. Die toneelstuk is gebaseer op Koning Leir, 'n eertydse koning van die destydse Romeinse Brittanje.
Daar is twee duidelik verskillende weergawes van die toneelstuk: The True Chronicle of the History of the Life and Death of King Lear and His Three Daughters wat as 'n kwarto uitgegee is in 1608 en The Tragedy of King Lear wat vir die eerste keer in die Eerste folio verskyn het in 1623. Die twee tekste word meestal as 'n gekombineerde weergawe uitgegee, alhoewel moderne redakteurs redeneer dat elke weergawe sy eie individuele integriteit het.
Frankfurt am Main
Metropool van Wes-Duitsland
Die Amerikaanse troepe, wat die voormalige I.G. Farben-hoofgebou as hulle Europese hoofkwartier gekies het, het hulle vir Frankfurt as die nuwe federale hoofstad van die Bondsrepubliek Duitsland uitgespreek en van die stad ook die administratiewe sentrum van die drie westelike besettingsones (wat in die Duitse omgangstaal dikwels "Trisonesië" genoem is) gemaak.
Demografie
As gevolg van oorlogshandelinge het meer as 4 800 burgerlikes en 12 700 Frankfurtse soldate hul lewens verloor. Die Joodse bevolking het voor die oorlog sowat 30 000 beloop, waarvan 12 000 in die Holocaust vermoor is. Teen die einde van 1945 het die inwonertal gedaal tot 358 000 nadat sowat die helfte van alle woonstelle deur bomaanvalle vernietig is.
Die ou stadskern
Die huidige binnestad is in 1333 as Neustadt ("Nuwe Stad") gestig. In die vroeë 19de eeu is die 17de eeuse barok-versterkings afgebreek om plek te maak vir 'n ringvormige park wat die destydse stadskern omsluit het. Volgens die stadsbeplanner Georg Heß se statuut was bouhere verplig om nuwe geboue in die Klassisistiese boustyl op te rig. Een van die kenmerkendste voorbeelde van Frankfurt se Klassisisme is die Ou Stadsbiblioteek wat in die tydperk tussen 1820 en 1825 ontstaan het en ná sy verwoesting in 1944 in sy oorspronklike styl as Literaturhaus heropgerig en in 2005 geopen is.
Mainoewer, Mainbrûe en Museumsufer
Die Städel Museum besit skilderye van Jan van Eyck, Albrecht Dürer, Andrea Mantegna, Sandro Botticelli, Hiëronimus Bosch, Rembrandt, Johannes Vermeer, Edgar Degas, Henri Matisse, Claude Monet, Pierre-Auguste Renoir, Pablo Picasso, Ernst Ludwig Kirchner, Max Beckmann, Paul Klee, Antoine Chintreuil, Francis Bacon, Gerhard Richter, Wolfgang Tillmans en Isa Genzken.
Die natuurbewaringsgebied Schwanheimer Düne naby die rivier in die weste van die stadsbuurt Schwanheim behels een van Europa se min binnelandse duine. Die gebied beslaan 'n oppervlakte van 58,5 hektaar en is 'n belangrike habitat vir bedreigde dier- en plantspesies.
Nuwe stadsbuurte
In 1993 het Frankfurt se stadsraad besluit om die haweterrein met 'n totale oppervlakte van twaalf hektaar tot 'n nuwe stadsbuurt met kantore, woonstelle, winkels, kroeë en restourante om te skep. Die hawebekken het bewaar gebly om as jaghawe te dien.
Naas kantore is ook talle woongeboue in die nuwe stadsbuurt opgerig. Twaalf woonhuise op die hawehoof is gedeeltelik op pilare in die water gebou en beskik oor hul eie boothawe. Ná sy voltooiing sal die Westhafen-kwartier sowat 2 000 bewoners huisves en werkgeleenthede vir 3 000 mense bied.
Instruments (toepassing)
Instruments (voorheen Xray) is ’n toepassingverrigtingsontleder en -visualiseerder wat in Xcode 3.0 en nuwer weergawes van Xcode geïntegreer is. Dit is ’n ontwikkelaarshulpmiddel wat in Mac OS X v10.5 en latere weergawes ingesluit is en wat gebou is bo-op die DTrace nasporingsraamwerk van OpenSolaris en na Mac OS X oorgedra is.
San Jose, Kalifornië
San Jose (Spaans: San José, [ˌsæn hoʊˈzeɪ]) is 'n groot stad in die weste van die deelstaat Kalifornië in die Verenigde State en is op 29 November 1777 deur Spanjaarde as El Pueblo de San José de Guadalupe gestig. Die stad het 'n bevolking van 984 299 en van 1 975 342 in die metropolitaanse gebied in 2013 gehad en het 'n oppervlakte van 466,109 km². San Jose is vernoem ná Josef van Nasaret (José de Nazaret), die pa van Jesus Christus.
Frankfurt am Main
Onderwys
Die Filosofies-Teologiese Skool Sankt Georgen is die oudste privaat tersiêre onderwysinstelling in Frankfurt. Dit word deur die Duitse Provinsie van die Jesuïete-orde bestuur en het sy kampus sedert 1926 in die stadsdeel Sachsenhausen. Ander privaat onderwysinstellings sluit die Frankfurt School of Finance & Management in Ostend en die Provadis School of International Management and Technology in Höchst in.
Operahuise, konsertgeboue en teaters
Kabaret en kleinkunsteaters sluit die Tigerpalast, die Künstlerische Mousonturm, die Stalburg-Theater, die Gallustheater, die Schmiere in die Karmeliete-klooster (wat homself sedert 1950 ironies as die "slegste teater ter wêreld" beskryf), die Neue Theater in die stadsbuurt Höchst, die TiTS-Theater en die Dramatische Bühne in die Café Exzess in.
Feeste
Ander belangrike feeste wat gereeld gehou word, is die sportfees vir Down-sindroom-pasiënte, die Mainfees, die Rose- en Ligtefees, Christopher Street Day, die Fees op Frankfurt se Operaplein, die wynmark Rheingauer Weinmarkt en die Stoffchefest.
Liberta Venter
Huwelikslewe
Op sosiale gebied het sy gedien as ondervoorsitster van die plaaslike kultuurvereniging en as distriksbestuurslid van die Voortrekkerbeweging. Sy het ook vroeër onderrig in kunsnaaldwerk gegee. Sy was in die pioniersdae 10 jaar lank voorsitster van die Suid-Afrikaanse Vrouefederasie (SAVF) en die siel van alles wat gelei het tot die daarstelling van die Moedershulpkraaminrigting, jare later 'n ultramoderne gebou. Sy was ook voorsitster van die Moederspensioenkomitee en liefdadigheidskomitee van die SAVF. "Haar naam in verband met haar onbaatsugtige werk vir die SAVF staan miskien die diepste ingebrand in die hart en wese van alles wat sinoniem is met 'n onsterflike liefde vir moeder, kind en nageslag," aldus Ida Bosman. Sy het baie jare lank in die afdelingsbestuur van die Nasionale Party gedien. As saamroepster van die damesafdeling op stryddae het sy die reusetaak van organisasie met welslae van stapel gestuur. Sy was 'n ywerige lid van die hospitaalkomitee en voorsitster van die vroueafdeling van die Waterbergse Landbouvereniging, wat sy met haar kenmerkende verantwoordeliksin vervul het.
Haar man het sy emeritaat in 1960 aanvaar nadat hy net die een gemeente bedien het. Uit hulle huwelik is drie dogters en een seun gebore.
Vanderbijlpark
Onderrig
Die Vaaldriehoek-kampus van die Noordwes-Universiteit is geleë te Vanderbijlpark op die oewers van die Vaalrivier en het meer as 3 000 studente.
Sien ook
duimnael|links|230px|Die ou [[Gereformeerde kerk Vanderbijlpark. Die argitek was Pieter Dykstra, wat minstens 16 Gereformeerde kerke ontwerp het.]]
Christopher Lee
Vroeë lewe
Toe Lee nege was, is hy na die Summer Fields-skool, ’n voorbereidingskool in Oxford waarvan die leerlinge dikwels later na Eton is, gestuur. Alhoewel “die lourier met verdienste aan Patrick Macnee gegee is” het hy steeds in skoolopvoerings gespeel. Lee het aansoek gedoen om ’n beurs aan Eton en hy het ’n onderhoud gehad waarin M.R. James, outeur van talle spookstories, gesit het. Sestig jaar later het Lee die rol van James vertolk vir die BBC. Lee se swak vaardighede in wiskunde het beteken dat hy elfde was en kon hy dus nie ’n “King’s Scholar” word nie. Sy stiefpa was nie bereid om die hoër fooi van ’n “Oppidan Scholar” te dra nie en Lee is gevolglik nie na Eton nie. In plaas daarvan is Lee na Wellington-kollege waar hy ’n beurs gekry het vir klassieke studies; hy het op Antieke Grieks en Latyn gefokus. Buiten ’n “klein rol” in ’n skoolopvoering het Lee nie toneel gespeel tydens sy tyd by Wellington nie. Hy was ’n “gangbare” raketspeler en skermer en ’n bekwame krieketspeler maar hy het nie goed gedoen in ander sportsoorte (hokkie, voetbal, rugby en boks) wat hy beoefen het nie. Hy het nie van die parades en wapenopleiding gehou nie en het altyd so gou moontlik “doodgegaan” tydens skyngevegte. Lee het dikwels slae gekry op skool, insluitend een maal by Wellington “omdat hy te veel slae gekry het”; Lee het dit egter aanvaar as “logiese, dus aanvaarbare” strawwe vir ’n bewustelike oortreding van die reëls. Op 17, met een jaar van skool op Wellington oor, was die Engelse somertermyn van 1939 sy laaste. Sy stiefpa was bankrot en het £25 000 geskuld.
Diens in Tweede Wêreldoorlog
Na die Geallieerde inval in Italië is die eskader gedurende die winter van 1943 in Foggia en Termoli gestasioneer. Lee is na die weermag gesekondeer in ’n offisieruitruilskema. Hy het gedurende die Slag van Montecassino die meeste van sy tyd by die Gurkhas van die 8ste Indiese Infanteriedivisie deurgebring. Terwyl met verlof in Napels was, het Lee Vesuvius, wat drie dae daarna uitgebars het, uitgeklim. Gedurende die finale aanslag op Montecassino was die eskader se basis in San Angelo en Lee is byna dood toe een van die vliegtuie tydens opstyg geval het en Lee oor een van die lewendige bomme gestruikel het. Na die slag het die eskader na vliegvelde buite Rome geskuif en Lee het die stad besoek waar hy ook sy neef, Nicolò Carandini, wat in die Italiaanse Weerstandsbeweging geveg het, ontmoet het. In November 1944 is Lee tot vlugluitenant bevorder en het hy die eskader in Jesi verlaat om na die Lugmaghoofbasis te gaan. Hier het Lee deelgeneem aan beplanning en skakeling in voorbereiding vir ’n potensiële aanslag op die Duitse Alpevesting. Na afloop van die oorlog is Lee genooi om naby Wene te gaan jag en hy is by Pörtschach am Wörthersee ingekwartier. Vir die laaste paar maande van diens het Lee onder meer vlot Frans en Duits gepraat en is by na die Sentrale Register vir Oorlogsmisdadigers en Sekuriteitsverdagtes gesekondeer. Hier het hy gehelp om Nazi oorlogsmisdadigers op te spoor. Van sy tyd in die organisasie het Lee gesê: “Ons is talle dossiers gegee van wat hulle gedoen het, en daar is vir ons gesê om hulle te kry, soveel te ondervra as wat ons kan en hulle aan die geskikte owerhede te oorhandig … Ons het hierdie konsentrasiekampe gesien. Party was skoongemaak, party nie.” Lee het daarna uit diens van die Koninklike Lugmag getree met die rang van vlugluitenant.
Erica spumosa
Erica spumosa is 'n plant wat tot die genus Erica behoort. Die plant is inheems aan die Wes-Kaap.
Rebecca Luker
Rebecca Luker (gebore 17 April 1961 – 23 Desember 2020) was 'n Amerikaanse aktrise. Sy was bekend vir haar rolle in die rolprente Spectropia (2006), The Rewrite (2014), en American Theater Wing Centennial Concert (2018).
Guernsey
Die eiland is 'n oorblyfsel van die historiese hertogdom van Normandië, en die plaaslike Frans-Normandiese dialek Guernésiais word as streektaal erken. Engels en Frans is die amptelike tale. Frans bly tot die jaar 1946 'n amptelike taal van die regering, maar sy gebruik is vandag beperk tot 'n aantal seremonies soos die gebed voor die opening van die Staatsvergadering. Frans is egter 'n verpligte skoolvak.
Alderney
Geskiedenis
Die handel, wat deur die neutraliteit tussen Engeland en Frankryk bevorder is, was die basis vir die welvaart van Alderney. Die landbou, vissery, skeepsbou en wolvervaardiging was oor 'n lang tydperk die hoofsaaklike bronne van inkomste. Tydens die 19de eeu het danksy die verbetering van die vervoer die ontwikkeling van die toerisme begin.
Wolkbergdrakeboom
Die wolkbergdrakeboom (Dracaena transvaalensis) is 'n medium boom wat voorkom in die Olifantsriviervallei naby Penge in die Limpopo en die aangrensende Wolkberg. Dit lyk baie soos 'n aalwyn. Die boom word as seldsaam beskou.
Alderney
Ekonomie
Die ekonomiese basis van Alderney is finansiële dienste, toerisme, internethandel en landbou. Finansiële dienste lewer die helfte van die eiland se inkomste op.
Tetradragme
Geskiedenis
Baie tetradragme wat nou nog bestaan, is gemunt deur die polis Athene vanaf omtrent die middel van die 5de eeu v.C.; die gewilde muntstuk is algemeen gebruik in transaksies deur die hele antieke Griekse wêreld, ook in stede wat Athene polities teëgestaan het. Baie tetradragme bestaan vandag nog, aangesien dit meestal in groepe van tien tetradragme vasgemaak is en tussen skepe geruil is. Athene het silwermyne gehad wat deur die staat beheer is, wat die silwer voorsien het. Die Atheense tetradragme is gestempel met die kop van Athena op die voorkant, en op die agterkant 'n uil, die simbool van Athene, met 'n olyftakkie en 'n sekelmaan. Die ontwerp is vir meer as twee eeue grotendeels onveranderd gehou, teen watter tyd dit stilisties verouderd was. Om hulle geld te onderskei van hulle mededinger Egina, het Athene die tetradragme gemunt volgens die "Attiese" standaard van 4,3 gram per dragme.
Taal
Definisies
Die Afrikaanse/Nederlandse woord "taal" stam oorspronklik van die Indo-Europese *"dol-" af wat in Germaans "talō" geword het, wat beide "om te tel" en "vertel" of "spreek" beteken. Die Engelse woord "tale" het sy oorsprong ook van hier af. "Tel/tal" en "taal" deel 'n oorsprong in betekenis hoewel die eersgenoemde verander het om syferwerk te beteken. Die woord "vertel" dui nog op die ou gesamentlike betekenis. Die woord word soms gebruik om te verwys na kodes, geheime skrifte en ander tipes kunsmatig saamgestelde kommunikasiestelsels soos in die gebruik vir rekenaarprogrammering. 'n Taal in hierdie opsig is 'n sisteem van tekens, vir enkodering en dekodering van inligting. Hierdie artikel is spesifiek gemoeid met die eienskappe van natuurlike menslike taal soos dit bestudeer word in die vakgebied taalwetenskappe of taalkunde (linguistiek).
Klanke en simbole
Aangesien alle tale groot getalle woorde besit is dit tot dusver onbekend of enige suiwere logografiese geskrifte bestaan. Geskrewe taal verteenwoordig die manier waarop gesproke klanke en woorde op mekaar volg deur simbole te rangskik volgens 'n patroon wat 'n sekere rigting volg. Die rigting gebruik in 'n skryfstelsel is heeltemal arbitrêr en word deur konvensie vasgestel. Sommige skryfstelsels maak gebruik van die horisontale as (links na regs soos Latynse skrif of regs na links soos Arabiese skrif), terwyl ander soos tradisionele Sjinese skrif vertikaal loop (van bo na onder). Enkele skryfstelsels gebruik teenoorgestelde rigtings met afwisselende lyne, en ander weer, soos die antieke Maja-skrif kan in enige rigting geskryf word en gebruik grafiese leidrade om die rigting vir die leser aan te dui.
Om die klanke van die wêreld se tale voor te stel in skrif het linguiste die Internasionale Fonetiese Alfabet ontwikkel, ontwerp om al die diskrete klanke bekend, wat bydra tot betekenis in menslike taal, te verteenwoordig.
Woordklasse
Tale organiseer hulle woordsoorte in klasse volgens hulle funksies en plasings relatief tot ander dele. Alle tale maak byvoorbeeld gebruik van 'n basiese onderskeiding tussen 'n groep woorde wat prototipies dinge en konsepte aandui en 'n groep woorde wat prototipies aksies en gebeure aandui. Die eerste groep wat Afrikaanse woorde soos "hond" en "lied" insluit, word gewoonlik selfstandige naamwoorde genoem. Die tweede soort wat "hardloop" en "sing" insluit, word werkwoorde genoem. Nog 'n algemene kategorie is die byvoeglike naamwoord: woorde wat eienskappe of kwaliteite van selfstandige naamwoorde beskryf, soos "rooi" of "groot". Woordklasse kan as "oop" beskou word indien nuwe woorde aanhoudend tot die klas bygevoeg kan word, of relatief "geslote" indien daar 'n vaste aantal in 'n klas is. In Afrikaans is die klas van voornaamwoorde geslote, terwyl die klas van byvoeglike naamwoorde oop is, aangesien 'n eindelose aantal byvoeglike naamwoorde opgemaak kan word uit werkwoorde (bv. "hardlopende") of selfstandige naamwoorde (bv. met die -agtig agtervoegsel "bergagtig"). In ander tale soos Koreaans gebeur die teenoorgestelde, nuwe voornaamwoorde kan saamgestel word en die aantal byvoeglike naamwoorde is vas.
Morfologie
Morfeme kan geklassifiseer word volgens hulle afhanklikheid: vrye morfeme of stammorfeme (stamme) kan as selfstandige woorde gebruik word; gebonde morfeme (fleksiemorfeme) kan uitsluitelik in kombinasie met een of meer stammorfeme voorkom. Hierdie gebonde morfeme of toevoegsels kan ingedeel word volgens hulle posisie relatief tot die stammorfeem: voorvoegsels gaan die stam vooruit, agtervoegsels volg op die stam, en invoegsels word in die middel van 'n stam geplaas. Toevoegsels of affikse het ten doel om die betekenis van die stammorfeem te verander of uit te brei. Sekere tale verander die betekenis van woorde deur die fonologiese struktuur van 'n woord te verander (klinkervariasie), waarvan Afrikaans baie min het aangesien werkwoorde nie sommer verbuig word nie), soos byvoorbeeld die woord "kan", wat in die verlede tyd verander na "kon". Die proses staan taalkundig bekend as ablaut (klinkerwisseling). Bowendien onderskei morfologie ook tussen die proses van verbuiging, wat aan 'n woord verander of uitbrei, en die proses van afleiding, wat 'n nuwe woord skep vanuit 'n bestaande een. In Afrikaans het die werkwoord "sing" die verbuigingsvorm "gesing" wat ook 'n werkwoord is, en die afgeleide vorms "sang" en "sanger" wat beide selfstandige naamwoorde is, en afgelei is van die werkwoord deur 'n ablaut en die agtervoegsel -er onderskeidelik.
Sintaksis
Latyn maak gebruik van morfologie om die verskil weer te gee tussen onderwerp en voorwerp, terwyl Afrikaans van woordvolgorde gebruik maak. Nog 'n voorbeeld van hoe sintaktiese reëls tot die betekenis bydrae, is die reël van omgekeerde woordorde in vrae (W-beweging), wat in baie tale voorkom. Die reël beskryf hoekom indien die Afrikaanse sinsdeel "Jan gesels met Sannie" in 'n vraag verander word, dit "Met wie gesels Jan?" word, en nie "Jan gesels met wie?" nie. Die laaste voorbeeld kan gebruik word as 'n metode om spesiale klem te lê op "wie", en so die betekenis van die vraag effens te verander. Sintaksis bevat ook reëls vir hoe komplekse sinne gestruktureer moet word deur woorde saam te groepeer in eenhede, genoem stukke of sinsdele, wat verskillende posisies kan beklee in 'n groter sintaktiese struktuur. Sinne kan beskryf word as bestaande uit stukke op verskillende vlakke aan mekaar verbind in 'n diagramstruktuur. Aan die regterkant is 'n grafiese voorstelling van die sintaktiese ontleding van die Afrikaanse sin "die kat sit op die mat". Die sin is ontleed as bestaande uit 'n naamwoordstuk, 'n werkwoord, en voorsetselstuk; die voorsetselstuk is verder onderverdeel in 'n naamwoord- en voorsetselstuk, en die naamwoordstuk weer uit 'n lidwoord en naamwoord.
Taalfamilies van die Wêreld
Die taalfamilies van wat die meeste sprekers het is die Indo-Europese tale, gepraat deur 46% van die wêreldbevolking. Die familie sluit vier groot wêreldtale in, onder meer Engels, Spaans, Russies en Hindoestani (Hindi/Oerdoe). Die Indo-Europese taalfamilie het die oorhand gekry tydens die Eurasiese migrasieperiode (400-800 AD) en daarna gevolglik deur die Europese koloniale uitbreiding, wat die Indo-Europese tale polities en dikwels getalsgewys gevestig het as die dominante tale in die Amerikas en meeste van Afrika. Die Sino-Tibettaanse tale word deur 21% van die wêreldbevolking gepraat en sluit baie van die tale in van Oos-Asië, onder andere Mandaryns, Kantonees en honderde kleiner tale.
Taalbedreiging
Die Opvoedkundige, Wetenskaplike en Kulturele Organisasie van die Verenigde Nasies (UNESCO) werk volgens vyf vlakke van taalbedreiging: "veilig", "kwesbaar" (word nie buite die huis deur kinders gepraat nie), "definitief bedreig" (word nie deur kinders gepraat nie), "ernstig bedreig" (word slegs deur die oudste generasies gepraat) en "krities bedreig" (word net deur 'n paar van die oudste generasies gepraat, merendeels semi-sprekers). Nieteenstaande aansprake dat die wêreld beter af sal wees as die groot meerderheid 'n enkele gemene lingua franca aanneem, soos Engels of Esperanto, is daar eenstemmigheid dat die verlies van taal die kulturele verskeidenheid van die wêreld groot skade aandoen. Daar word algemeen geglo dat, as mens so ver terug gaan as die Bybelse narratief van die toring van Babel, taaldiversiteit politieke konflik veroorsaak, maar die oortuiging word weerlê deur die feit dat heelwat van die wêreld se grootste voorvalle van geweld plaasgevind het in situasies met 'n lae linguistiese verskeidenheid, soos die Joego-Slawiese en Amerikaanse burgeroorloë, of die menseslagtings van Nazi-Duitsland en Rwanda, terwyl baie van die mees stabiele politieke eenhede hoogs veeltalig is en was.
Pous Silverius
Pontifikaat
Volgens die "New Catholic Encyclopedia" (1966) is die datums van Pous Silverius se pontifikaat betwisbaar. Die begin is 1 of 8 Junie 536 tot ongeveer 11 November 537. Hy sterf waarskynlik op 2 Desember 537. Hy sou ook nooit heiligverklaar gewees het nie, maar is net deur die mense as heilige aangeroep. Die eerste keer dat sy naam in die lys van heiliges genoem word is in die 11de eeu.
Asteekse mitologie
Geskiedenis
Die Asteekse kultuur word gewoonlik saam met die Nahuatl gegroepeer omdat hulle dieselfde taal gedeel het. Volgens oorlewering het die verskillende groepe, wat uiteindelik die Asteekse beskawing sou vorm, vanuit die noorde na die Anahuac-vallei naby die Tekskoko-meer. Die ligging van hierdie vallei en die eindbestemming, die meer, is bekend: die hart van die hedendaagse Meksikostad, maar daar kan weinig met sekerheid oor die oorsprong van die Asteke gesê word.
Omdat die Asteke verskillende tradisies oorgeneem het en met hul eie tradieses gekombineer het, het hulle verskillende mitiese skeppinge gehad. Een van hierdie, die Vyf Sonne, omskryf die vier groot tydperke wat die hudige tydperk voorafgegaan het. Elke tydperk het in 'n katastrofe geëindig. Ons tydperk, Nahui-Ollin, die vyfde tydperk of vyfde skepping, het aan vernietiging ontsnap danksy die selfopoffering van 'n god (Nanauatl (ook wel Nanauatzin), wat "vol met pynlike plekke" beteken, die kleinse en een van die beskeier gode) wat in die Son getransformeer het en daarmee die songod Tonatiuh geword het. Hierdie mite word met die ou stad Teotihuacan geassosieer, wat al verlate en verwoes was voordat die Asteke gearriveer het. 'n Ander mite omskryf die skepping van die tweelinggode Tezcatlipoca en Quetzalcoatl. Tezcatlipoca het sy voet verloor in die proses om die wêreld te skep en alle afbeeldinge van hierdie goed laat hom dan ook sonder voet sien, maar met 'n been daarvoor in plek. Quetzalcoatl word ook die "Wit Tezcatlipoca" genoem.
Pensacola
Pensacola is 'n stad in die noord-weste van Florida, Verenigde State, aan die noordoewer van die Pensacolabaai, met sowat 52 713 inwoners (2019).
Sam Waterston
Sam Waterston (gebore 15 November 1940) is 'n Amerikaanse akteur, vervaardiger, en regisseur. Hy is bekend vir sy rolle in die rolprente The Great Gatsby (1974) en The Killing Fields (1984), en in die televisiereekse Law & Order (1990) en I'll Fly Away (1991).
Macbeth
In die wêreld van teaterkuns glo sommige dat die drama vervloek is, en om nie sy titel binne 'n teater hardop te noem nie, maar eerder daarna as "The Scottish Play" te verwys. In die loop van baie eeue het die toneelstuk van die bekendste akteurs tot die rolle van Macbeth en Lady Macbeth gelok. Dit is aangepas by film, televisie, opera, romans, strokiesprente en ander vorms van media.
Abyssocladia inflata
Die spons behoort tot die genus Abyssocladia en tot die familie Cladorhizidae. Die wetenskaplike naam van die spesie is die eerste keer geldig gepubliseer in 2006 deur Vacelet.
Sleutel (musiek)
Individuele sleutels
’n Dolk (†) ná die naam van die sleutel dui aan dat dit nie meer in algemene gebruik is nie.
Baritonsleutel†
Wanneer die F-sleutel op die derde lyn geplaas word, word dit die baritonsleutel genoem.
Die baritonsleutel het die minder algemene variant as ’n C-sleutel wat op die 5e lyn geplaas word, wat presies dieselfde is (sien hieronder).
Altsleutel
Wanneer die C-sleutel op die derde lyn van die notebalk geplaas word, word dit die altsleutel genoem.
Provolone (kaas)
Geskiedenis
Die Provolone behoort oorspronklik tot die filata-kaassoorte van Suid-Italië. Volgens historiese bronne is dit oorspronklik in Lukanië gemaak en tydens die renaissance in Noord-Italië ingevoer. duimnael|links|250px|Die Provolone Valpadana Dolce word deur klein skeure gekenmerk Ná die vereniging van Italië in 1861 vestig 'n aantal Suid-Italiaanse kaasmakers hulle in die vrugbare streke van die Povallei en begin hulle tradisionele kaas in groter hoeveelhede en afwykende vorms te vervaardig. Die naam Provolone is sedert die laat 19de eeu gebruiklik, toe die eerste soorte met 'n gewig van 100 kilogram geproduseer is.
New Frontiers-program
Dit is een van die ruimteagentskap se huidige drie klasse Sonnestelselprogramme; die ander twee is die duurder Flagship-program en die goedkoper Discovery-program.
Juno (New Frontiers 2)
Dit het ’n dag ná sy aankoms in ’n wentelbaan om Jupiter se pole gegaan om onder meer die planeet se magneetveld en interne struktuur te ondersoek.
Dwelmoorlog in Meksiko
Die belangrikste rede vir die oorlog is die dwelmhandel na die Verenigde State en Kanada, wat die kartelle tot 90% oorheers. Intussen is die kartelle ook in onwettige transaksies soos smokkelhandel van mense, wapensmokkelary en prostitusie betrokke.
Kiribaties
Kiribaties word deur 118 401 mense gepraat. Dit is voorheen "Gilberties" genoem ná die seekaptein Thomas Gilbert wat in 1788 saam met die seekaptein John Marshall, ná wie die Marshalleilande genoem is, Kiribati en die Marshalleilande vir Europa ontdek het.
Christophorus Columbus
Vroeëre lewe
Daar is nie konsensus oor sy herkoms nie en amper niks is bekend van sy lewe voor 1476 nie. Hy het egter self gesê dat hy van Genua, Italië, gekom het en hieroor blyk daar min twyfel te wees. In Spaans is sy naam Christóbal Colón, en in Italiaans Cristoforo Colombo. Columbus is die Latynse vorm van sy van.
Die groot avontuur
Dag na dag het hulle voortgeseil sonder om enigiets te sien. Dit was nie baie lank nie, of die bemanning het rusteloos begin word. Hoekom draai hulle dan nie terug nie? Die Italianer sou hulle na 'n gewisse dood lei. Maar tot dusver het hul vrese ongegrond geblyk te wees: geen vreemde monsters het nog uit die see gekom om die skepe te vernietig nie, en daar was geen teken van die verwoestende orkane en stormwinde wat hulle onder onstuimige see wou verswelg nie.
Alfonso Cuarón
Alfonso Cuarón Orozco (gebore 28 November 1961) is ’n Mexikaanse rolprentregisseur, -vervaardiger, -draaiboekskrywer en -redigeerder wat al groot lof en talle pryse ingeoes het. Cuarón het in 2013 die Oscar vir beste regisseur vir Gravity gewen en so die eerste Latyns-Amerikaanse regisseur geword wat die prys ontvang. Hy is al vir 11 Oscars benoem, onder meer vir beste redigering vir Gravity en beste regisseur vir Roma (2019).
Verdrag van Versailles
Deel VIII en IX: Duitse Herstelbetalings
Duitsland was gedwing om te erken dat hy verantwoordelik was vir die skade wat tydens die oorlog gely is en moes vergoed. Hangende 'n finale vergoeding van skadevergoeding, moes dit reeds herstelwerk in natura doen: alle groot handelskepe, een vyfde van die vissersvloot, groot hoeveelhede steenkool, lokomotiewe, masjinerie, ens., aan die lande wat die meeste geraak word, insluitend België. Uiteindelik is Duitsland aan allerlei ander beperkings onderwerp, soos internasionale beheer van lugvaart en navigasie op die groot riviere.
Ruth Ginsburg
Appèlhof en Hooggeregshof
In 1980 word Ginsburg deur president Jimmy Carter benoem tot die regter van die appèlhof vir die Distrik van Columbia-ring in Washington, DC; sy het daar gewerk totdat Bill Clinton haar in 1993 as federale regter van die Hooggeregshof benoem het, 'n posisie wat deur die Senaat met net drie stemme daarteen goedgekeur is. Na Sandra Day O'Connor was sy die tweede vroulike regter van hierdie hoogste Amerikaanse hof. Oor die algemeen word Ginsburg as 'n liberaal beskou, hoewel sy ook gedurende haar loopbaan ingestem het tot konserwatiewe sienings. Sy het ook teenstanders van die kriminalisering van aborsie konsekwent ondersteun, soos in die saak Stenberg v. Carhart van 2000 wat 'n beperkende aborsiewet in Nebraska afgeskaf het; nietemin het sy haar uitgespreek teen die oorspronklike uitspraak van die Hooggeregshof in Roe v. Wade wat aborsie federaal gewettig het, aangesien dit gegrond was op meer onstabiele steun as wat die aborsie-ondersteuners toegelaat sou word om meer aksie te voer. Ginsburg was ook 'n voorstander van die aanhaling van buitelandse en internasionale reg. Hierdie posisie het haar in gesprek gebring met mederegter Antonin Scalia en 'n aantal Republikeinse senatore, wat van mening was dat die Amerikaanse Grondwet nie met buitelandse reg geïnterpreteer moes word nie.
Sielkundevereniging van Suid-Afrika
Die Sielkundevereniging van Suid-Afrika (SVSA) is 'n professionele liggaam wat die belange van sielkundiges in Suid-Afrika verteenwoordig.
Kruistog
Geskiedkundige agtergrond
'n Latere geleentheid om uiting aan hierdie gewelddadigheid te gee het hom ook voorgedoen met die Reconquista in Spanje wat Spaanse ridders en huursoldate vanuit ander dele van Europa betrek het in die stryd teen die Islamitiese More. In 1063 het Pous Alexander II sy pouslike seën aan die Spaanse Christene gegee in hul oorlog teen die Moslems.
Patti LuPone
Patti LuPone (gebore 21 April 1949) is 'n Amerikaanse aktrise. Sy is bekend vir haar rolle in die rolprente Witness (1985), State and Main (2000), Heist (2001), en Parker (2013).
Kruistog
Oorlogvoering in Islam
Militêre geweld het van begin af 'n sentrale rol in die uitbreiding van Islam gespeel. Die profeet Mohammed was self betrokke by 'n reeks veldtogte waarmee die bewoners van Mekka tot oorgawe gedwing is. Ook word aan hom 'n hadith (uitspraak) oor die samehang tussen swaard en paradys toegeskryf: "Die poorte van die paradys is onder die skadu van die swaard".
Geskiedkundige verband
Alhoewel daar reeds 'n skeuring begin plaasvind het tussen die Katolieke Westerse kerk en die Grieks-Ortodokse oosterse kerk, het Alexius I hulp van mede-Christene verwag. Die reaksie was egter baie groter en minder behulpsaam as wat Alexios I verwag het, toe die Pous 'n oproep gedoen het om 'n invalsmag saam te stel, nie net om die Bisantynse Ryk te beskerm nie maar ook om Jerusalem weer terug te neem.
Die kruistogte van die 13de eeu het nie sulke gewildheid geniet nie en na Akko vir die laaste keer in 1291 geval het en die uitwissing van die Oksitaanse Kathare tydens die Albigensiese Kruistog, het die ideale van die kruisvaarte in onguns verval.
Sesde Kruistog
In 1228 het Keiser Frederik II per skip vanaf Brindisi na Sirië vertrek na hy deur die pous in die ban gedoen is. Deur middel van diplomasie het hy onverwagte sukses behaal en is Jerusalem, Nasaret en Betlehem aan die Kruisvaarders oorhandig vir 'n tydperk van 10 jaar. Dit was die eerste groot kruistog wat nie deur die Pousdom aan die gang gesit is nie, 'n tendens wat vir die res van daardie eeu voortgeduur het.
Resepsie in die Islamitiese wêreld
Tans onderneem aanhangers van twee uiteenlopende Islamitiese ideologieë – pan-Arabiese nasionaliste en Islamiste – met manipulatiewe herinterpretasies van die verlede die tydperk van kruistogte vir hul eie politieke agenda in te span.
Impak op Joodse gemeenskappe
Die gruweldade van die kruisvaarders teenoor Jode in Duitse en Hongaarse dorpe, later ook in dié van Frankryk en Engeland, en die massamoorde van nie-vegtendes in Palestina en Sirië het deel geword van die Anti-Semitiese geskiedenis van Europa. Dit het eeue lank kwade gevoelens aan beide kante nagelaat. Die sosiale stand van Jode in Wes-Europa is deur die Kruistogte versleg. So is wetlike beperkinge dikwels tydens en na die kruistogte op hulle van toepassing gemaak. Dit het ook die weg gebaan vir die anti-Joodse wetgewing deur Pous Innocent III en was 'n keerpunt in die geskiedenis van die Jode in die Middeleeue.
Spil (lughawe)
'n Spil is 'n term in die lugvaart en verwys na 'n lughawe waar reisigers na ander vlugte kan oorstap. Die spil is 'n onderdeel van die spil-en-speek vervoerkonsep, waar vliegtuie passasiers na 'n spil bring waar hulle weer vlugte na ander spille haal.
Vasco da Gama
Lewensloop
In 1502 het Da Gama 'n tweede reis na Indië onderneem (die derde Portugese reis na Indië; Pedro Álvares Cabral het intussen ook 'n ekspedisie daarheen gelei). Met sy aankoms in Indië het Da Gama verneem dat die Portugese vermoor is wat hy met sy eerste reis by die handelspos agtergelaat het. Ná nóg teëstand van die plaaslike bevolking, het Da Gama Kalikoet gebombardeer en na Cochin gevaar, 'n destydse koninkrykie wat met Kalikoet gewedywer het. Daar is Da Gama hartlik ontvang, en hy het met goud en sy na Europa teruggekeer. 'n Ontstoke Da Gama het al die Arabiese en Indiese skepe wat sy weg gekruis het gebombardeer en geplunder.
In 1524 is Da Gama 'n derde keer na Indië gestuur, waar 'n Portugese kolonie intussen gevestig is. Hy het die opdrag gehad om korrupsie daar te bestry, maar het 'n paar maande ná sy aankoms in Cochin aan 'n siekte gesterf. Hy is aanvanklik daar begrawe, maar sy stoflike oorskot is in 1539 na Portugal teruggeneem en in Vidigueira herbegrawe.
Birmingham (dubbelsinnig)
Birmingham kan na een van die volgende verwys:
NG gemeente Grootdrink
Op 13 November 1941 is langs die Oranjerivier die gemeente Grootdrink gestig. Die naam is afgelei van ’n drinkplek vir dorstige diere by die waters van die grootste rivier in Suid-Afrika. Hierdie gemeente het met sy stigting hoofsaaklik bestaan uit nedersetters wat hul lewensbestaan vind uit die besproeiing wat hier beoefen is. Oorspronklik is die gemeente uit gedeeltes van die aangrensende gemeentes Boegoeberg en Grootrivier (soos dit van 1932 tot 1949 bestaan het) gestig.
KDE
Vername KDE sagteware
Toepassingsprogrammatuur vir KDE sluit in:
Jarkofski-effek
Die  Jarkofski-effek verduidelik die uitwerking van die oneweredige hitte van ’n asteroïde se oppervlak op sy baan en is belangrik by klein liggame soos meteoroïdes en asteroïdes (met ’n deursnee van sowat 10 cm tot 10 km). Die term is in 1900 deur die Russies-Poolse ingenieur Iwan Osipowitsj Jarkofski geformuleer en is na hom genoem.
NG gemeente Louisvale
Op die eerste gekombineerde kerkraadsvergadering, gehou op 23 Januarie 1933, is ds. D.F. du Toit, tweede leraar van Upington, na die nuwe gemeente beroep. Hy het die beroep aangeneem. Ds. Du Toit het in die nuwe gemeente baanbrekerswerk in die ware sin van die woord gedoen. Die gemeente was uitgestrek, die paaie uiters treurig, sy gemeentelede het baie verspreid gewoon, daar was nie 'n sentrale of liewer geen pastorie nie, en die eredienste moes in enige gebou wat beskikbaar was, gehou word. Verder is ds. Du Toit swaar getref deur die dood van sy eggenote slegs 'n paar maande ná hul huwelik. Ten spyte van al die teenslae en struikelblokke, het hy nogtans sy werk met prysenswaardige ywer en nougesetheid verrig.
Lys van vertalings in Afrikaans
Probleme
Selde word 'n duidelike antwoord verskaf waarom Afrikaanssprekendes so min vreemdetaalvertalings jaarliks uitgee.
Byvoorbeeld N. A. Blanckenberg se lewenstaak om sy geliefde Vergilius in Afrikaans te vertaal.
Uit die oorspronklike teks
Hieronder volg 'n onvolledige lys van nie-Engelse vertalings na Afrikaans toe.
Damien Dante Wayans
Damien Dante Wayans is 'n Amerikaanse akteur, vervaardiger, en regisseur. Hy is bekend vir sy rolle in die rolprente Malibu's Most Wanted (2003) en Dance Flick (2009), en in die televisiereekse My Wife and Kids (2001) en The Underground (2006).
Al Capone
Alphonse Capone is in Brooklyn (New York Stad) gebore, waar hy in kleindiefstal betrokke was en waar hy ook 'n snywond opgedoen het (vandaar sy bynaam). Hy het gedurende sy opgang in die kriminele wêreld na Chicago verhuis, waar hy bekend geword het as die stigter van die Chicago Outfit, 'n familie in die Amerikaanse Mafia.
Nasionale Voyageurs-park
Die park is veral gewild by hengelaars en watersportentoesiaste wat hier kajak-, kano- en ander boottoere onderneem. Die dig beboste Kabetogama-skiereiland, wat heeltemal in die park geleë is en die grootste deel van sy landoppervlakte beslaan, is slegs per boot toeganklik. Die Boundary Waters Kanogebiedwildernis (Engels: Boundary Waters Canoe Area Wilderness) lê oos van die nasionale park.
Sophus Lie
Biografie
Sy eerste wiskundige werk, Repräsentation der Imaginären der Plangeometrie (Voorstelling van die imaginêres van vlakgeometrie), is in 1869 deur die Akademie vir die Wetenskappe in Christiania asook in Crelle se Tydskrif gepubliseer. In daardie jaar nog ontvang hy 'n skolierskap waarmee hy na Berlyn reis en waar hy van September 1869 tot Februarie 1870 bly. Hy ontmoet daar Felix Klein, met wie hy groot vriende word. Toe Lie Berlyn verlaat, reis hy na Parys, waar Klein twee maande later by hom aansluit. Daar ontmoet hulle Camille Jordan en Gaston Darboux. Op 19 Julie 1870 breek die Frans-Pruisiese Oorlog uit en Klein, wat Pruisies was, moes Frankryk spoedig verlaat. Lie besluit toe om Luigi Cremona in Milaan te besoek, maar hy is te Fontainebleau gearresteer onder die vermoede dat hy 'n Duitse spioen was, 'n gebeurtenis wat hom beroemd in Noorweë gemaak het. Hy is ná een maand uit die tronk vrygelaat, danksy Darboux se ingrepe.
Teen die einde van 1872 word Sophus Lie en Anna Birch, toe agttien jaar oud, verloof; hulle is in 1874 getroud. Die paar het drie kinders gebaar: Marie (* 1877), Dagny (* 1880), en Herman (* 1884).
The Tempest
The Tempest ("Die Storm") is 'n toneelstuk deur William Shakespeare. Die presiese oorspronklike datum van die toneelstuk word nog betwis, maar bewyse plaas dit tussen 1603 en 1611. Alhoewel dit as 'n komedie beskryf word in die Eerste folio van Shakespeare se toneelstukke, het moderne redakteurs dit as 'n romanse herdoop. Die toneelstuk het met sy skepping nie baie aandag getrek nie en was grotendeels geïgnoreer. In die 20ste eeu het die toneelstuk egter 'n herevaluering ondergaan en word tans as een van Shakespeare se beste werke beskou.
Schalkie van Wyk
Liefdesromans
In Die ontwykende droom (1982) bring die onskuldige kleuterskoolonderwyseres Corné van der Linde ’n naweek deur saam met Stefan Roos. Sy besef gou dat hy ’n aartsskelm is en probeer hierna ’n skans om haar hart bou, wat ook vir Dawid Bodenstein en Darius Geldenhuys uithou.
Waar purperwinde blom (1982) het suster Wanda Vosloo as hoofkarakter. Sy verpleeg juffrou Leonore Rosseau, een van die ryk Rosseau’s van Tweekoppen, en ontmoet so vir Leonore se neef Eugene. Wanda hoor dat sy baie lyk na ene Beatrice de Wet, ’n vorige meisie van Eugene, maar niemand wil haar meer oor Beatrice vertel nie. Dan is daar Dewald, Eugene se onpeilbare ouer broer, wat alles in sy vermoë doen om haar en Eugene se vriendskap te verongeluk.